ΓΡΑΠΤΗ ΕΡΩΤΗΣΗ E-3816/00

υποβολή: John Bowis (PPE-DE) προς την Επιτροπή

(7 Δεκεμβρίου 2000)

Θέμα: Κοινοτικοί κανόνες σχετικά με τη μεταφορά ζώντων ζώων

Μπορεί η Επιτροπή να παράσχει εγγυήσεις ότι όταν θα καταρτίζει μέτρα για την εφαρμογή της κοινοτικής νομοθεσίας σχετικά με τη μεταφορά ζώντων ζώων, θα θέσει κανόνες οι οποίοι δεν θα είναι λιγότερο αυστηροί από αυτούς που έθεσε η Κυβέρνηση της Σλοβενίας;

Απάντηση του κ. Byrne εξ ονόματος της Επιτροπής

(16 Φεβρουαρίου 2001)

Η προστασία των ζώων κατά τη μεταφορά αποτελεί σημαντικό μέλημα της Επιτροπής. Η πρώτη κοινοτική νομοθεσία για την προστασία των ζώων κατά τη μεταφορά εκδόθηκε το 1977. Από τότε αντικαταστάθηκε από την οδηγία 91/628/ΕΟΚ του Συμβουλίου της 19ης Νοεμβρίου 1991 για την προστασία των ζώων κατά τη μεταφορά και για την τροποποίηση των οδηγιών 90/425/ΕΟΚ και 91/496/ΕΟΚ(1) όπως τροποποιήθηκε από την οδηγία 95/29/ΕΚ του Συμβουλίου της 29ης Ιουνίου 1995(2), που εισήγαγε σημαντικές τροποποιήσεις όπως την έγκριση των μεταφορέων και του σχεδίου δρομολογίου καθώς και την πυκνότητα φόρτωσης και τα όρια της διάρκειας του ταξιδιού.

Στις 16 Οκτωβρίου 2000 η κυβέρνηση της Σλοβενίας άρχισε να διεξάγει επιθεωρήσεις και ελέγχους στη διασυνοριακή μεταφορά των ζώων για να ελέγξει τη συμμόρφωση με τη σχετική κοινοτική νομοθεσία για τις συνθήκες μεταφοράς και τη διάρκεια του ταξιδιού, όπως ενσωματώθηκε στην εθνική νομοθεσία της Σλοβενίας.

Η πρωτοβουλία της κυβέρνησης της Σλοβενίας ανταποκρίνεται στο σχέδιο δράσης για βραχυπρόθεσμες βελτιώσεις όσον αφορά την προστασία των ζώων κατά τη μεταφορά σε μεγάλες αποστάσεις, που παρουσίασε ο αρμόδιος επίτροπος για τηνγεία και την προστασία των καταναλωτών το Μάιο του 2000 σε όλες τιςποψήφιες χώρες.

Το σχέδιο δράσης για βραχυπρόθεσμες βελτιώσεις της προστασίας των ζώων κατά τη μεταφορά σε μεγάλες αποστάσεις συζητήθηκε στη συνεδρίαση του TAIEX (γραφείο τεχνικής βοήθειας και ανταλλαγής πληροφοριών) των προϊσταμένων κτηνιάτρων τωνποψήφιων χωρών στη Λισσαβώνα τον Απρίλιο του 2000. Προβλέπει τη βραχυπρόθεσμη εφαρμογή των κύριων απαιτήσεων της κοινοτικής νομοθεσίας σχετικά με τη μεταφορά των ζώων και ιδίως τη μεταφορά αλόγων.

Η ταχεία ανταπόκριση στο σχέδιο δράσης ανακοινώθηκε για πρώτη φορά από τις κτηνιατρικές αρχές της Σλοβενίας στο σεμινάριο του TAIEX για την προστασία των ζώων κατά τη μεταφορά που πραγματοποιήθηκε στη Μπρατισλάβα το Σεπτέμβριο του 2000. Το γραφείο TAIEX έχει αναπτύξει προγράμματα, όπως κατάρτιση με σκοπό την ευαισθητοποίηση σε θέματα που αφορούν τηνγεία και την καλή μεταχείριση των ζώων, συμπεριλαμβανομένης της μεταφοράς των ζώων, για το ευρύ κοινό και ιδίως για κτηνιάτρους στιςποψήφιες χώρες. Το TAIEX συγκρότησε επίσης ομάδα εργασίας με αξιωματούχους από όλες τιςποψήφιες χώρες για να συμβάλει στη διαδικασία έκδοσης και εφαρμογής κοινοτικών κανόνων σχετικά με την καλή διαχείριση των ζώων. Η επόμενη συνεδρίαση της ομάδας αυτής, που προγραμματίζεται για το Φεβρουάριο του 2001, θα ασχοληθεί συγκεκριμένα με την εφαρμογή κανόνων για την προστασία των ζώων κατά τη μεταφορά.

Επιπλέον, η Επιτροπή ενέκρινε πρόσφατα μια έκθεση(3) σχετικά με την πείρα που έχουν αποκτήσει τα κράτη μέλη μετά τη θέση σε εφαρμογή της οδηγίας σχετικά με την προστασία των ζώων κατά τη μεταφορά. Το έγγραφο αυτό έχειποβληθεί στο Συμβούλιο και το Ευρωπαϊκό Κοινοβούλιο. Ανάλογα με το αποτέλεσμα της έκθεσης, η Επιτροπή θα αρχίσει να αναθεωρεί την παρούσα νομοθεσία προκειμένου να εξακολουθήσει να βελτιώνει την κατάσταση.

(1) ΕΕ L 340 της 11.12.1991.

(2) ΕΕ L 148 της 30.6.1995.

(3) Ανακοίνωση της Επιτροπής στο Συμβούλιο και το Ευρωπαϊκό Κοινοβούλιο σχετικά με την πείρα που έχουν αποκτήσει τα κράτη μέλη μετά τη θέση σε εφαρμογή της οδηγίας 95/29/ΕΚ του Συμβουλίου για την τροποποίηση της οδηγίας 91/628/ΕΟΚ σχετικά με την προστασία των ζώων κατά τη μεταφορά, COM(2000)809 τελικό.